62022TO0055_INF
Определение на Общия съд (четвърти състав) от 17 октомври 2022 г. —Swords/Комисия и ECDC
(Дело T‑55/22)
„Жалба за отмяна — Обществено здраве — Мерки, въведени от Съюза за целите на борбата с разпространението на пандемията от COVID-19 — Доклади за оценка на риска, изготвени от Европейския център за профилактика и контрол върху заболяванията (ECDC) — Актове, неподлежащи на обжалване — Съобщение на Европейската комисия и координиран подход, публикувани въз основа на докладите за оценка на риска, изготвени от ECDC — Възражение за незаконосъобразност — Недопустимост“
1.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Подготвителни актове — Изключване — Доклади за оценка на риска, изготвени от Европейския център за профилактика и контрол върху заболяванията (ECDC) във връзка с пандемията от COVID-19 — Подготвителни актове — Недопустимост
(член 263, четвърта алинея ДФЕС)
(вж. т. 14, 15 и 18—24)
2.
Възражение за незаконосъобразност — Обхват — Актове, срещу които може да се повдигне възражение за незаконосъобразност — Акт от общ характер, на който се основава обжалваното решение — Необходимост от правна връзка между обжалвания акт и оспорения акт от общ характер — Възражение за незаконосъобразност, насочено срещу съобщението на Комисията за COVID-19 и срещу координирания подход, публикувани въз основа на докладите за оценка на риска, изготвени от Европейския център за профилактика и контрол върху заболяванията (ECDC) — Приети след обжалваните актове документи, които не са правно основание на тези актове — Недопустимост
(член 277 ДФЕС)
(вж. т. 27—29)
Диспозитив
1)
Отхвърля жалбата като недопустима.
2)
Осъжда г‑н Patrick Swords да заплати съдебните разноски.